Avro 748

Die Hawker Siddeley HS 748 is 'n mediumgrootte turboskroefaangedrewe passasiersvliegtuig, oorspronklik ontwerp en gebou deur die Britse vervaardiger Avro. Dit was die laaste vliegtuig wat deur Avro ontwikkel is voor die maatskappy ontbind is.

Die HS 748 is gedurende die laat 1950's ontwikkel as deel van Avro se strategie om die siviele en uitvoermarkte te betree. Die vliegtuig is ontwerp om die verouderde Douglas DC-3, op daardie stadium wêreldwyd in gebruik, te vervang. Dit was ontwerp as 'n moderne streeksvliegtuig en toegerus met die Rolls-Royce Dart turboskroefmotore. Aanvanklik sou dit minder as 40 passasiers vervoer, maar marknavorsing het bewys dat 40 die aangewese aantal is vir die marksegment. Om die vliegtuig te onderskei van ander kompeterende modelle is daar besluit dat die vliegtuig se vermoëns met die beste vergelyk moes word. Dit het kort-opstyg-en-land (STOL) vermoë ingesluit en was robuus; dit kon op kleiner vliegvelde gebruik word. Die vliegtuig het sy nooiensvlug op 24 Junie 1960 voltooi en die eerste reeks van die HS 748 is 1961 in diens gestel.

 Verwysings 

 Eksterne skakels 

Kategorie:Passasiersvliegtuie
Kategorie:Turboskroef-aangedrewe vliegtuie